ai4bharat/Pralekha huggingface dataset:
पर्यटन मंत्रालय
पर्यटन मंत्रालयाच्या वतीने मुंबईत 13 ते 19 एप्रिल दरम्यान एससीओ तृणधान्य खाद्य महोत्सव आयोजित
नवी दिल्ली, 13 एप्रिल 2023
भारत सरकारच्या पर्यटन मंत्रालयाने 13 ते 19 एप्रिल 2023 या कालावधीत मुंबईत ताजमहाल पॅलेस येथे चौथा आणि शेवटचा कार्यक्रम असलेला ,एससीओ म्हणजेच शांघाय सहकार्य संघटना तृणधान्य खाद्य महोत्सव आयोजित केला आहे. एससीओ सदस्य देशांमधील  शेफ या 9 दिवस चालणाऱ्या खाद्य महोत्सवाला उपस्थित राहतील.आणि त्यांच्या विविध पाककृती बनवतील आणि हॉटेलमध्ये येणाऱ्या अतिथींना या पाककृतींचा आस्वाद देतील. आंतरराष्ट्रीय तृणधान्य वर्षाच्या  निमित्ताने ताजमहाल पॅलेसने एससीओ तृणधान्य खाद्य महोत्सवाचे आयोजन केले आहे. या खाद्य महोत्सवामध्ये एससीओ सदस्य देशातल्या शेफ्सनी निवडलेल्या तृणधान्यांपासून तयार केलेले सेंद्रिय खाद्यपदार्थ दाखवले जातील. 14 ते 19 एप्रिलपर्यंत हा महोत्सव लोकांसाठी मुंबईतील ताजमहाल पॅलेसमधील शामियाना रेस्टॉरंट मध्ये दुपारच्या आणि रात्रीच्या जेवणासाठी खुला असेल.
शांघाय सहकार्य संघटना  ही एक आंतरसरकारी संघटना आहे ज्यामध्ये चीन, भारत, कझाकिस्तान, किर्गिस्तान, रशिया, पाकिस्तान, ताजिकिस्तान आणि उझबेकिस्तान ही आठ सदस्य राष्ट्रे, चार निरीक्षक राष्ट्रे आणि चौदा “संवाद भागीदार” आहेत.
भारत 2023 यावर्षासाठी एससीओचे अध्यक्षपद भूषवत आहे, भारत सरकारच्या पर्यटन मंत्रालयाने 9 ते 11 फेब्रुवारी 2023 पर्यंत एससीओ टुरिझम मार्ट यशस्वीरित्या पूर्ण केले आहे, एससीओ तज्ञ स्तरावरील पर्यटन कार्यगटाची बैठक आणि एससीओ पर्यटन मंत्र्यांची बैठक काशी  येथे 13 ते 18 मार्च 2023 या कालावधीत आयोजित करण्यात आली होती.
या बैठकीत एससीओ सदस्य देशांच्या सरकारांमधील पर्यटन क्षेत्रातील सहकार्याच्या विकासावर झालेल्या कराराच्या अंमलबजावणीसाठी संयुक्त कृती आराखड्यावर चर्चा झाली. एससीओच्या सदस्य देशांतील तज्ज्ञांनी या बैठकीत , एससीओ पर्यटन ब्रँडचा प्रचार, एससीओ सदस्य राष्ट्रांच्या सांस्कृतिक वारशाचा पर्यटन क्षेत्रात प्रचार, पर्यटनातील माहिती आणि डिजिटल तंत्रज्ञानाची देवाणघेवाण आणि विनिमय, वैद्यकीय आणि आरोग्य पर्यटनामध्ये परस्पर सहकार्याला प्रोत्साहन, सेवांचा दर्जा सुधारणे या मुद्द्यांवर चर्चा केली.
एससीओ देशांमध्ये संस्कृती आणि परंपरांचे वैविध्यपूर्ण मिश्रण आहे, जे त्यांच्या पाककृतींमध्ये योग्यरित्या प्रतिबिंबित होते. एससीओ देशांच्या पाककृती खाद्यप्रेमींना अनोखा आनंद देतील. तृणधान्यांच्या सेवनाबाबत जागरूकता निर्माण करणे आणि तृणधान्यांचे उत्पादन आणि वापर वाढविण्याच्या उद्देशाने, संयुक्त राष्ट्रांनी 2023 हे आंतरराष्ट्रीय तृणधान्य वर्ष म्हणून घोषित केले आहे.
कोणत्याही हवमानात उत्पादित तृणधान्यांच्या सेवनाला प्रोत्साहन दिले जात आहे, तृणधान्यांचे सेवन जगाला संयुक्त राष्ट्रांची किमान सहा अनिवार्य शाश्वत विकास उद्दिष्टे पूर्ण करण्यास मदत करू शकते.
पंतप्रधानांच्या नेतृत्वाखाली, भारत सरकारने आंतरराष्ट्रीय तृणधान्य वर्ष 2023 साजरे करण्याचा प्रस्ताव प्रायोजित केला होता तो संयुक्त राष्ट्र महासभेने स्वीकारला.
आंतराष्ट्रीय तृणधान्य वर्ष साजरे करण्यात भारत सरकार आघाडीवर राहण्यासाठी ही घोषणा महत्त्वपूर्ण ठरली आहे.पंतप्रधान नरेंद्र मोदी यांनी देखील आंतरराष्ट्रीय तृणधान्य वर्ष 2023 ला 'लोकचळवळ'बनवण्याचा त्यांचा दृष्टीकोन सामायिक केला आहे आणि भारताला 'तृणधान्यांचे जागतिक केंद्र' म्हणून स्थान दिले आहे.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117
आयुष मंत्रालय
कोविड–19च्या संकट काळात प्रतिकारशक्ती वाढविण्यासाठी आयुर्वेदात सांगितलेले काही उपाय
नवी दिल्ली, 31 मार्च 2020
कोविड–19 ह्या विषाणू संसर्गाच्या प्रसारामुळे संपूर्ण जगातील मानवजातीला धोका निर्माण झाला आहे. आरोग्य राखण्याच्या कामी शरीराची नैसर्गिक संरक्षण प्रणाली म्हणजेच प्रतिकारशक्ती महत्त्वाची भूमिका बजावत असते. तसेच औषधोपचारापेक्षा रोगाचा प्रतिकार महत्त्वाचा हे सर्वमान्य तत्व आहे. अशावेळी प्रत्येकाने आपली प्रतिकारशक्ती वाढविण्यासाठी प्रयत्न करणे आवश्यक झाले आहे. ह्या विषाणूच्या आजारावर अदयाप तरी कोणतेही औषध सापडलेले नाही. अशा वेळी प्रतिकार क्षमता वाढवणारे उपाय करणे हाच या रोगाशी लढण्यासाठीचा उत्तम मार्ग आहे.
आयुर्वेदात निरोगी आणि सुखी जीवन जगण्यासाठी, निसर्गातील गोष्टींचा औषधासारखा वापर करण्याचे मुलभूत तत्व वापरले जाते. आरोग्य जपण्यासाठी आयुर्वेदाच्या विस्तृत ज्ञान भांडारात, साध्या-सोप्या उपायांचा दिनचर्येत वापर आणि ऋतूंच्या बदलानुसार दिनचर्येत बदल सुचवलेले आहेत.
म्हणूनच, सध्या जगाला ग्रासून टाकणाऱ्या कोविड– 19 विषाणू संसर्गावर मात करण्यासाठी आयुष मंत्रालयाने प्रतिकारशक्ती वाढविणारे उपाय आणि आरोग्य राखण्यासाठी प्रतिबंधात्मक मार्गदर्शक सूचना जारी केल्या आहेत. श्वसनमार्ग निरोगी राहण्यासाठीच्या विशेष सल्ल्यांचा त्यात समावेश आहे. या उपायांची शिफारस आयुर्वेदातील जाणकार आणि ज्येष्ठ वैद्यांनी केली आहे. प्रत्येकाने आपापल्या प्रकृती आणि सोयीनुसार त्यांचा वापर करावा.
सर्वसामान्य उपाय
दिवसभर कोमट पाणी प्यावे.
आयुष मंत्रालयाने सुचविल्यानुसार आपल्या दिनचर्येत किमान ३० मिनिटे योगासने, प्राणायाम आणि ध्यानधारणा यांचा नियमित समावेश करावा.
रोजच्या स्वयंपाकात हळद, जिरे, धणे आणि लसूण यांचा वापर करावा.
प्रतिकारशक्ती वाढविण्यासाठीचे आयुर्वेदिक उपाय
रोज सकाळी एक चमचा च्यवनप्राश खावे. मधुमेही व्यक्तींनी साखर विरहित च्यवनप्राशचा वापर करावा.
दिवसातून एकदा किंवा दोनदा वनौषधीयुक्त चहा प्यावा. तसेच तुळस, दालचिनी, काळी मिरी, सुंठ आणि मनुका घालून तयार केलेला काढा प्यावा, त्यात गरज लागल्यास चवीसाठी गूळ आणि/ किंवा लिंबाचा रस घालावा.
हळद दूध – १५० मिली गरम दुधात अर्धा चमचा हळद पावडर घालून दिवसातून एकदा किंवा दोनदा प्यावे.
सोपे आयुर्वेदिक उपचार
प्रतिमर्ष नस्य - रोज सकाळी आणि संध्याकाळी दोन्ही नाकपुड्यांमध्ये तिळाचे किंवा नारळाचे तेल किंवा शुध्द तूप लावावे.
तैलशोषक उपचार – एक मोठा चमचा भरून तिळाचे किंवा नारळाचे तेल तोंडात घ्यावे. मात्र ते न पिता तोंडात २ ते ३ मिनिटे धरून घोळवावे. नंतर ते थुंकून टाकून कोमट पाण्याने चुळा भरून टाकाव्यात. दिवसातून एकदा किंवा दोनदा ही कृती करावी.
कोरडा खोकला किंवा घसा दुखत असेल तर –
दिवसातून एकदा ताजी पुदिन्याची पाने किंवा ओवा घातलेल्या गरम पाण्याचा वाफारा घ्यावा.
खोकला असेल किंवा घसा खवखवत असेल तर लवंगेची पूड गूळ अथवा मधात मिसळून दिवसातून दोन-तीनदा घ्यावे.
या उपायांनी साधा कोरडा खोकला किंवा घसा दुखणे यातून आराम मिळतो, मात्र ही लक्षणे तशीच राहिली तर वैद्यकीय सल्ला घ्यावा.
अस्वीकृती : वर दिलेल्या उपायांचा कोविड – १९ च्या संसर्गावर उपचार म्हणून उपयोग करता येणार नाही. हे घरगुती उपाय प्रतिकारशक्ती वाढविण्यासाठी आहेत.
B.Gokhale/S.Chitnis/P.Kor
(Visitor Counter : 789
रस्ते वाहतूक आणि महामार्ग मंत्रालय
रस्ते सुरक्षिततेविषयी जनतेला जागरुक करण्यासाठी रस्ते सुरक्षा संदेशांचा प्रचार
नवी दिल्ली, 19 एप्रिल 2021
जनतेत रस्ते सुरक्षेबाबत जागरूकता निर्माण व्हावी यासाठी रस्ते वाहतूक आणि महामार्ग मंत्रालयाने रस्ता सुरक्षेबाबत संदेश प्रसारित केले आहेत.
संदेश खालील दुव्यांद्वारे मिळू शकतात: -
https://pib.gov.in/InfographicsDetails.aspx?Id=1172
https://pib.gov.in/InfographicsDetails.aspx?Id=1173
https://www.youtube.com/watch?v=u9rjEeAY-Xc
https://www.youtube.com/watch?v=ZXiy41UFNrw
Jaydevi PS/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
माहिती आणि प्रसारण मंत्रालय
प्रसार भारतीचा भास्कराचार्य नॅशनल इन्स्टिट्यूट फॉर स्पेस ॲप्लिकेशन्स आणि जिओ-इन्फॉर्मेटीक्स सोबत सामंजस्य करार
एका महत्त्वपूर्ण घटनेत, भारताची सार्वजनिक क्षेत्रातील प्रसारक प्रसार भारतीने भास्कराचार्य नॅशनल इन्स्टिट्यूट ऑफ स्पेस ॲप्लिकेशन्स अँड जिओ-इन्फोर्मेटीक्स, इलेक्ट्रॉनिक्स आणि माहिती तंत्रज्ञान मंत्रालयासोबत परस्पर सामंजस्य करार केला आहे. या कराराच्या कक्षेत 51 डिटीएच शिक्षण दूरचित्रवाहिन्या, यात स्वयंप्रभा  , ई-विद्या इयत्ता 1 ली ते 12 वी या एनसीईआरटीच्या 12 वाहिन्या, वंदे गुजरात, या गुजरात सरकारच्या 16 वाहिन्या आणि इलेक्ट्रॉनिक्स आणि माहिती तंत्रज्ञान मंत्रालयांतर्गत असलेल्या डिजीशालाची एक वाहिनी डिडी को-ब्रँडेड रुपाने दूरदर्शनच्या फ्री डिश दर्शकांसाठी उपलब्ध असेल.
यामुळे ग्रामीण आणि दुर्गम भागासह प्रत्येक घरात दर्जेदार शैक्षणिक कार्यक्रम उपलब्ध करुन देण्याचा उद्देश आहे. सर्व दर्शकांना ही सुविधा कौशल्य विकास आणि देशातील शेवटच्या व्यक्तीस दर्जेदार शिक्षण देण्यासाठी सरकारच्या वचनबद्धतेनुसार 24x7, मोफत असणार आहे. सर्वांना शिक्षण देण्याचे सरकारचे उद्दीष्ट साध्य करण्यासाठी सरकारचा हा उपक्रम आहे.
पंतप्रधान कार्यालय
राष्ट्रकुल स्पर्धेतील टेबल टेनिसच्या मिश्र दुहेरी प्रकारात सुवर्ण पदक मिळविताना शरथ कमल आणि श्रीजा अकुला यांनी दाखविलेली हिंमत आणि चिकाटी यांची पंतप्रधानांनी केली प्रशंसा
नवी दिल्ली, 8 ऑगस्ट 2022
बर्मिंगहॅम येथे सध्या सुरु असलेल्या राष्ट्रकुल स्पर्धा 2022 मध्ये टेबल टेनिसच्या मिश्र दुहेरी प्रकारात सुवर्ण पदक मिळविणाऱ्या शरथ कमल आणि श्रीजा अकुला या खेळाडूंचे पंतप्रधान नरेंद्र मोदी यांनी अभिनंदन केले आहे.
ट्वीट संदेशात पंतप्रधान म्हणाले;
“एकमेकांसह स्पर्धेत खेळणे आणि जिंकणे याची एक वेगळीच लज्जत आहे. @sharathkamal1 आणि श्रीजा अकुला या खेळाडूंनी सर्वोत्कृष्ट सांघिक खेळाचे दर्शन घडवत टेबल टेनिसच्या मिश्र दुहेरी प्रकारातील प्रतिष्ठेचे सुवर्ण पदक पटकाविले आहे. त्यांनी दाखविलेली हिंमत आणि चिकाटी यांचे मी कौतुक करतो. राष्ट्रकुल स्पर्धेत टेबल टेनिसमधील ज्या प्रकारांमध्ये शरथ याने भाग घेतला त्या प्रत्येक प्रकारात अंतिम फेरीपर्यंत पोहोचून त्याने बजावलेली कामगिरी अत्युत्कृष्ट आहे.S.Tupe/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
वाणिज्य आणि उदयोग मंत्रालय
भारतीय गुणवत्ता परिषदेच्या अध्यक्षपदी जक्षय शाह यांची नियुक्ती
क्रेडाई  चे माजी अध्यक्ष आणि सॅवी  ग्रुपचे संस्थापक अध्यक्ष जक्षय शाह यांची भारतीय गुणवत्ता परिषदेच्या  अध्यक्षपदावर तीन वर्षांच्या कालावधीसाठी नियुक्ती झाली असून त्यांचा कार्यकाल 21 ऑक्टोबर 2022 रोजी सुरु होईल. विद्यमान अध्यक्ष, मॅकिन्से इंडियाचे माजी प्रमुख आदिल जैनुलभाई, यांचे उत्तराधिकारी आहेत. आदिल जैनुलभाई 2014 ते 2022 या आठ वर्षांच्या कालावधीसाठी क्यूसीआय च्या अध्यक्षपदावर कार्यरत होते.
जक्षय शाह यांची नियुक्ती, उद्योग क्षेत्रातील त्यांच्या अफाट अनुभवाच्या आधारे करण्यात आली असून, हा अनुभव गुणवत्तेला चालना देण्यामध्ये योगदान देईल, तसंच ते क्यूसीआय च्या माजी अध्यक्षांनी प्रस्थापित केलेला गुणवत्तेचा वारसा पुढे नेतील. शाह यांनी 1996 मध्ये सॅव्ही ग्रुप या भारतातील सर्वात मोठ्या पायाभूत सुविधा समूहाची स्थापना केली आणि भारतातील बांधकाम व्यावसायिकांची खासगी संस्था CREDAI चे राष्ट्रीय अध्यक्षपद भूषविले. याशिवाय, ते अॅसोचेम  च्या पश्चिम विभाग विकास परिषदेचे अध्यक्ष आहेत आणि 1 लाखापेक्षा जास्त औषधे आणि आरोग्य उत्पादने देणाऱ्या, फार्मा इझी एक्सलरेटर प्रोग्रामचे सल्लागार म्हणून काम करतात.
आपल्या या नव्या प्रवासाबद्दल बोलताना शाह म्हणाले, “मला क्यूसीआय च्या अध्यक्षपदावर नियुक्त केल्याबद्दल मी पंतप्रधान नरेंद्र मोदी यांचा आभारी आहे. आदिल जैनुलभाई यांचे क्यूसीआय मधील त्यांच्या उल्लेखनीय कार्यकाळाबद्दल, मी अभिनंदन करतो. त्यांच्या नेतृत्वाखाली या संस्थेची मोठ्या प्रमाणात वाढ झाली. त्यांच्याकडून या पदाची सूत्र स्वीकारताना मी स्वतःला भाग्यवान समजतो. क्यूसीआय ही 1000 पेक्षा जास्त लोकांची दिमाखदार संस्था आहे, जे 140 कोटीहून जास्त भारतीय नागरिकांच्या जीवनाचा दर्जा सुधारत आहेत. भारताबद्दलच्या गोष्टींवर माझा दृढ विश्वास आहे, आणि मला पूर्ण विश्वास आहे की, 2047 पर्यंत भारताला विकसित देश बनवण्याचं पंतप्रधानांचं स्वप्नं पूर्ण करण्यात क्यूसीआय महत्वाची भूमिका बजावेल. गुणवत्ता आणि प्रत्येक गोष्टीमधील विश्वासार्हता, म्हणजेच जगासाठी ‘मेड ईन इंडिया’ या आधारस्तंभांच्या मदतीने हे साध्य होईल.”
संरक्षण मंत्रालय
भारतीय तटरक्षक दलाचे प्रदूषण-नियंत्रण जहाज ‘समुद्र प्रहरी’ ने बँकॉकमधील क्लोंग टोई बंदरावर थायलंडच्या अधिका-यांसह केला प्रदूषण प्रतिसाद टेबल-टॉप सराव.
पुनीत सागर अभियाना अंतर्गत राष्ट्रीय छात्र सेनेचे विद्यार्थी, दूतावासाच्या अधिका-यांसह जहाजावरच्या कर्मचा-यांनी पट्टाया सागरी किनाऱ्यावर राबविला स्वच्छता उपक्रम
भारताचे सागरी कौशल्य आणि वचनबद्धता अधिक प्रभावी करण्याच्या हेतूने सामायिक आव्हाने, विशेषत: सागरी प्रदूषणाला तोंड देण्यासाठी, भारतीय तटरक्षक दलाच्या  प्रदूषण-नियंत्रण जहाज 'समुद्र प्रहरी' ने 20 सप्टेंबर 2023 रोजी आपल्या चार दिवसांच्या भेटीच्या अंतिम दिवशी थायलंडमधील बँकॉक इथल्या क्लोंग टोई बंदर येथे सर्वसमावेशक प्रदूषण प्रतिसाद टेबल-टॉप सराव आणि प्रात्यक्षिकांमध्ये सहभाग घेतला. या सरावात थायलंडच्या सागरी अंमलबजावणी समन्वय केंद्र , सीमाशुल्क विभाग, सागरी विभाग, रॉयल नेव्ही, मत्स्य विभाग आणि इतर सरकारी अधिकारी सहभागी झाले होते.
या अभ्यासामध्ये भारतीय तटरक्षक दलाच्या सहकार्याने थायलंडच्या सागरी प्रदूषण प्रतिसाद आकस्मिक योजनेची रचना आणि चाचणीचा सरावात करण्यात आला. या सरावाच्या माध्यमातून भारतीय तटरक्षक दलाने आपली प्रदूषण प्रतिसाद क्षमता आणि या क्षेत्राप्रती असलेली भारताची सामायिक वचनबद्धता सिद्ध केली.
आपल्या या भेटीदरम्यान, जहाजावरच्या कर्मचाऱ्यांनी, राष्ट्रीय छात्र सेनेच्या विद्यार्थ्यांनी  आणि भारतीय दूतावासातील प्रतिनिधींनी पट्टाया इथल्या सागरी किनाऱ्यावर स्वच्छता मोहिमेत आपला सक्रिय सहभाग नोंदवला. हा उपक्रम पुनीत सागर अभियानाचा एक भाग आहे, जो स्वच्छतेच्या महत्त्वाबद्दल जागरूकता वाढवताना, प्लास्टिक आणि इतर कचरा सामग्रीपासून समुद्र किनारे स्वच्छ करण्याच्या राष्ट्रीय छात्र सेनेच्या देशव्यापी मोहिमेचा भाग होता.
कमांडिंग ऑफिसर डीआयजी जीडी रतुरी यांनी थाई-एमईसीसी मुख्यालयात धोरणे आणि योजना अंमलबजावणी कार्यालयाचे महासंचालक रिअर ॲडमिरल विचनू थुपा-अँग यांच्यासोबत बैठक घेतली. यावेळी दोन्ही नेत्यांनी सागरी सुरक्षा आणि संरक्षण क्षेत्रात भारत आणि थायलंडमधील वाढत्या संबंधांवर चर्चा केली.
भारत-आसियान उपक्रमांतर्गत 'समुद्र प्रहरी' जहाजाची ही बँकॉक भेट भारतीय तटरक्षक दल आणि थायलंडच्या सागरी अंमलबजावणी समन्वय केंद्र यांच्यात सागरी क्षेत्रातील संबंध वाढवण्याच्या आणि पंतप्रधान नरेंद्र मोदी यांच्या, सागर   या दृष्टिकोनाच्या अनुषंगाने भारताला एक विश्वासार्ह सागरी भागीदार म्हणून अधोरेखित करण्यासाठी महत्त्वपूर्ण मैलाचा दगड ठरणार आहे.
उपराष्ट्रपती कार्यालय
आपला समृद्ध सांस्कृतिक वारसा जतन करण्याच्या गरजेवर उपराष्ट्रपतींनी दिला भर
आपल्या मातृभाषा आपल्याला आपल्या परंपरेशी जोडतात आणि आपली सामाजिक-सांस्कृतिक ओळख निश्चित करतात – उपराष्ट्रपती
गोव्यातील नामवंत साहित्यिक आणि सांस्कृतिक क्षेत्रातील व्यक्तींशी उपराष्ट्रपतींनी साधला संवाद
निसर्ग आणि संस्कृतीचा दुर्मिळ संगम म्हणजे गोवा - नायडू
भारतातील पर्यटन स्थळांना भेट द्या आणि पर्यटनस्थळांचा शोध घ्या - उपराष्ट्रपतींचा सल्ला
महामारी अजून संपलेली नाही, कोविड प्रतिबंधासाठी योग्य वर्तन ठेवा – उपराष्ट्रपतींचे नागरिकांना सावधानता बाळगण्याचे आवाहन
नवी दिल्ली, 29 ऑक्टोबर 2021
आपला समृद्ध सांस्कृतिक वारसा आणि भाषिक विविधतेचे जतन आणि प्रसार करण्याच्या गरजेवर उपराष्ट्रपती श्री. एम. व्यंकय्या नायडू यांनी भर दिला. आपल्या मातृभाषा आपल्याला आपल्या परंपरेशी जोडतात आणि आपली सामाजिक-सांस्कृतिक ओळख निश्चित करतात, असे ते म्हणाले.
आज गोव्यात राजभवन येथे प्रख्यात कोंकणी आणि मराठी लेखक, लोककलाकार, चित्रपट निर्माते आणि शिक्षणतज्ज्ञ यांच्याशी संवाद साधताना उपराष्ट्रपतींनी आपले विचार आणि कल्पनांच्या सर्जनशील अभिव्यक्तीला स्वतःच्या भाषेत प्रोत्साहन देण्याची गरज अधोरेखित केली. गोव्याच्या समृद्ध साहित्य परंपरेची त्यांनी प्रशंसा केली. आणि आज कोंकणी भाषा समृद्ध होताना पाहून आनंद होत असल्याचे ते म्हणाले. अनुवादाच्या क्षेत्रातील तांत्रिक प्रगतीची दखल घेत, प्रशासनात राज्याची स्थानिक भाषा वापरण्याचे आवाहन श्री नायडू यांनी केले.सर्व प्रकारच्या कलांप्रती गोवावासीयांच्या रुचीचे कौतुक करून ते म्हणाले की, या ठिकाणी उत्सवी चैतन्य आणि उत्साह अनुभवता येतो. भारताच्या संगीत आणि नृत्याच्या गौरवशाली परंपरेचा उल्लेख करताना उपराष्ट्रपती म्हणाले की, या दोन्ही कला आपल्याला नवसंजीवनी आणि ऊर्जा देऊन आपले जीवन अधिक परिपूर्ण करतात.
गोवा ही उत्कृष्ट नैसर्गिक सौंदर्याची भूमी असल्याचे सांगत श्री नायडू म्हणाले की, हे राज्य निसर्ग आणि संस्कृतीचा दुर्मिळ संगम आहे. मूळ नैसर्गिक वातावरणाचे जाणीवपूर्वक संरक्षण आणि जतन केल्याबद्दल त्यांनी गोवा राज्याची प्रशंसा केली. गोव्याला पर्यटकांचे नंदनवन असे संबोधून, पर्यटन क्षेत्राला चालना देण्याच्या दृष्टीने,देशातील अशा सुंदर ठिकाणांचा शोध घ्यावा आणि या ठिकाणांना भेट देण्याचे आवाहन श्री. नायडू यांनी नागरिकांना केले. महामारी अद्याप संपलेली नाही त्यामुळे कोविड प्रतिबंधासाठी योग्य वर्तन पाळून सावधानता बाळगण्याचे आवाहन त्यांनी नागरिकांना केले.
या कार्यक्रमादरम्यान, उपराष्ट्रपतींनी गोवा राज्यातील साहित्य अकादमी पुरस्कार विजेत्यांचाही सत्कार केला.प्रख्यात व्यक्तींचे आपापल्या क्षेत्रातील योगदान ओळखून त्यांचा सन्मान करणे आणि देशातील लोकांच्या आकांक्षा जाणून घेणे हा अशाप्रकारच्या कार्यक्रमांचा उद्देश असल्याचे ते म्हणाले.
जीवनाच्या प्रत्येक टप्प्यात लिंग समानता वाढवण्यासाठी सर्व स्तरांवर प्रयत्न करणे आवश्यक आहे, असे लेखकांच्या एका सूचनेला उत्तर देताना श्री नायडू यांनी मान्य केले.
यावेळी गोव्याचे राज्यपाल श्री. पी. एस. श्रीधरन पिल्लई, मुख्यमंत्री डॉ. प्रमोद सावंत, केंद्रीय मंत्री श्रीपाद येसो नाईक, प्रसिद्ध लेखक, कलाकार, चित्रपट निर्माते आणि राज्यातील सांस्कृतिक क्षेत्रातील मान्यवर उपस्थित होते.M.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
पंतप्रधान कार्यालय
देशात रेडिओ कनेक्टिव्हिटीला चालना देण्यासाठी पंतप्रधानांच्या हस्ते 28 एप्रिल रोजी 91 एफएम ट्रान्समिटर्सचे उद्घाटन
18 राज्ये आणि 2 केंद्रशासित प्रदेशांमध्ये हे ट्रान्समिटर्स आहेत
आकांक्षी जिल्हे आणि सीमावर्ती भागात कनेक्टिव्हीटी वाढवण्यावर विशेष भर
सुमारे 35,000 चौरस किमी क्षेत्राच्या वाढीव व्याप्तीसह अतिरिक्त 2 कोटी लोकांना आता रेडिओ कनेक्टिव्हिटी मिळू शकेल.
'मन की बात'च्या 100 व्या भागाच्या दोन दिवस आधी हा रेडिओ कनेक्टिव्हिटी विस्तार होणार आहे.
पंतप्रधान नरेंद्र मोदी यांच्या हस्ते 28 एप्रिल रोजी सकाळी 10:30 वाजता दूरदृश्य प्रणालीच्या माध्यमायून 100 व्हॅटच्या 91 एफएम ट्रान्समिटर्सचे उद्घाटन होणार आहे. या उद्घाटनामुळे देशातील रेडिओ कनेक्टिव्हिटीला आणखी चालना मिळणार आहे.
देशात एफएम कनेक्टिव्हिटी वाढवण्यासाठी केंद्र सरकार वचनबद्ध आहे. 18 राज्ये आणि 2 केंद्रशासित प्रदेशांमधील 84 जिल्ह्यांमध्ये हे 91 नवीन 100 W एफएम ट्रान्समीटर्स बसवण्यात आले आहेत. आकांक्षी जिल्ह्यांमध्ये आणि सीमावर्ती भागात व्याप्ती वाढवण्यावर या रेडिओ कनेक्टिव्हिटी विस्ताराचा विशेष भर आहे. बिहार, झारखंड, ओडिशा, पश्चिम बंगाल, आसाम, मेघालय, नागालँड, हरियाणा, राजस्थान, उत्तर प्रदेश, उत्तराखंड, आंध्र प्रदेश, केरळ, तेलंगणा, छत्तीसगड, गुजरात, मध्य प्रदेश, महाराष्ट्र या राज्यांचा तसेच लडाख आणि अंदमान निकोबार द्वीपसमूह या केंद्रशासित प्रदेशांचा यात समावेश आहे.
आकाशवाणीच्या एफएम सेवेच्या या विस्तारामुळे, ज्यांना या माध्यमाची कनेक्टिव्हीटी उपलब्ध नव्हती त्या अतिरिक्त 2 कोटी लोकांना कनेक्टिव्हिटी मिळणार असून सुमारे 35,000 चौरस किमी क्षेत्र विस्तारले जाणार आहे.
जास्तीत जास्त लोकांपर्यंत पोहोचण्यात रेडिओ बजावत असलेल्या महत्त्वाच्या भूमिकेवर पंतप्रधानांचा ठाम विश्वास आहे. मोठ्या प्रमाणात श्रोत्यांपर्यंत पोहोचण्याच्या या माध्यमाच्या अनोख्या सामर्थ्याचा उपयोग करण्याच्या दृष्टीने, पंतप्रधानांनी मन की बात कार्यक्रम सुरू केला, जो आता लवकरच 100 व्या भागाचा ऐतिहासिक टप्पा गाठणार आहे.
विज्ञान आणि तंत्रज्ञान मंत्रालय
सीएसआयआर इंडिया आणि लक्षई लाइफ सायन्सेसने कोविड -19 च्या उपचारासाठी निक्लोसमाइड औषधाच्या मानवी चाचण्या केल्या सुरू
नवी दिल्ली, 6 जून 2021
भारतीय वैज्ञानिक आणि औद्योगिक संशोधन परिषद आणि लक्षई लाइफ सायन्सेस प्रा.लि. यांच्या सहकार्याने कोविड-19 च्या उपचारांसाठी कृमीविरोधी औषध निक्लोसॅमाइडच्या दुसऱ्या टप्प्यातील प्रत्यक्ष मानवी चाचण्यांची सुरूवात केली आहे. रुग्णालयात दाखल असलेल्या कोविड -19 रूग्णांच्या उपचारासाठी निक्लोसॅमाईडची कार्यक्षमता, सुरक्षितता यांचे मूल्यांकन करण्यासाठी या चाचण्या केल्या सुरू आहेत. पूर्वी निक्लोसॅमाईड वयस्क, तसेच मुलांमधील कृमींच्या संसर्गाच्या उपचारांसाठी मोठ्या प्रमाणात वापरले जात असे. या औषधाची सुरक्षितता वेळोवेळी तपासली गेली असून वेगवेगळ्या प्रमाणात, विविध स्तरावर मानवी वापरासाठी ते सुरक्षित असल्याचे आढळून आले आहे.
सीएसआयआरचे महासंचालक डॉ शेखर सी मांडे यांनी एसईसीच्या निक्लोसॅमाईड वापरून प्रत्यक्ष मानवी चाचण्या करण्यासंबंधित शिफारसीबद्दल आनंद व्यक्त केला, की हे औषध मूळ स्वरुपात  सर्वसाधारणपणे परवडणारे औषध असून सहजपणे भारतात उपलब्ध आहे आणि म्हणूनच भारतातील जनतेसाठी ही सुविधा उपलब्ध करुन दिली जाऊ शकेल.
सीएसआयआर-आयआयसीटी हैदराबादचे संचालक.डॉ श्रीवरी चंद्रशेखर यांनी या औषधांचे महत्त्व अधोरेखित करताना सांगितले की,या औषधातील महत्त्वाचा घटक  आय.आय.सी.टी. मध्ये विकसित केलेल्या सुधारित तंत्रज्ञानावर आधारित असून लक्षई लाइफ सायन्सेस तो बनवित आहे आणि प्रयोगशाळेतील या प्रभावी मानवी चाचण्यांमध्ये ही ते सहभागी आहेत. या चाचण्या यशस्वी झाल्यास रूग्णांसाठी किफायतशीर प्रभावी उपचारपद्धती प्रदान करणारा हा पर्याय ठरेल.
लक्षईचे मुख्य कार्यकारी अधिकारी,डॉ. राम उपाध्याय,यांनी सांगितले की,येत्या 8 ते 12 आठवड्यात हे काम पूर्ण होईल. भारतीय अभ्यासानुसार, क्लिनिकल चाचण्यांच्या दरम्यान तयार केलेल्या क्लिनिकल पुराव्यांच्या आधारे, आपत्कालीन वापरासाठी अधिकृत मान्यता मिळविली जाऊ शकते जेणेकरून कोविड -19 रूग्णांना उपचारांसाठी अधिक पर्याय उपलब्ध असतील.
M.Chopade/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 205
पंतप्रधान कार्यालय
राष्ट्रीय छात्र सेनेच्या रॅलीला पंतप्रधानांची उपस्थिती
नवी दिल्ली, 28 जानेवारी 2020
पंतप्रधान नरेंद्र मोदी यांनी आज नवी दिल्लीत एनसीसी अर्थात राष्ट्रीय छात्र सेनेच्या रॅलीला उपस्थित राहून मानवंदना स्वीकारली आणि एनसीसीच्या विविध पथकांच्या आणि इतर मित्र आणि शेजारी राष्ट्रांच्या कॅडेटसच्या मार्च पास्टची पाहणी केली.
सांस्कृतिक कार्यक्रमाबरोबर या छात्रांनी साहसी क्रीडा, संगीत यासारख्या क्षेत्रातले आपले कौशल्य पंतप्रधानांसमोर सादर केले. गुणवान एनसीसी छात्रांना यावेळी पंतप्रधानांच्या हस्ते पारितोषिक देण्यात आली.
देशातल्या युवकांना देशाप्रती निष्ठा, त्याचबरोबर निर्धार आणि शिस्तभावना बळकट करण्यासाठी एनसीसी उत्तम मंच पुरवले असे पंतप्रधानांनी उपस्थितांना संबोधित करताना देशाच्या विकासाशी जोडलेली असल्याचे ते म्हणाले.
भारतातल्या 65 टक्के लोकसंख्या 35 वर्षाखालील युवकांची असल्याने भारत हा तरुणाईचा देश आहे. आपल्यासाठी ही अभियानाची बाब आहे मात्र त्याचवेळी विचारांनी तरुण राहण्याची आपली जबाबदारी असल्याचे पंतप्रधान म्हणाले.
Watch Live! https://t.co/373eCtDhx5
— PMO India  January 28, 2020
आव्हानांना तोंड देताना आणि सध्याच्या गरजांची पूर्तता करताना भविष्यातल्या आकांक्षांच्या पूर्ततेच्या दिशेने आपण काम करायला हवे. युवा आणि चैतन्यदायी मानसिकता बाळगून भारत आगेकूच करत आहे. भारत आज युवा मानसिकता बाळगत असल्याने सर्जिकल स्ट्राईक, दहशतवादी कॅम्पवर हल्ला करू शकला. प्रगतीच्या या वाटचालीत प्रत्येकाने सहभागी व्हावे, कोणीही मागे राहू नये अशी भावना असल्याचे पंतप्रधान म्हणाले. याच भावनेतून बोडो करारावर स्वाक्षऱ्या करण्यात आल्या. सर्व संबंधितांनी चर्चा करूनच करारावर स्वाक्षऱ्या करण्यात आल्या.
NCC, देश की युवाशक्ति में Discipline, Determination और देश के प्रति Devotion की भावना को मजबूत करने का बहुत सशक्त मंच है। ये भावनाएं देश के Development के साथ सीधी-सीधी जुड़ी हैं: PM @narendramodi
— PMO India  January 28, 2020
ईशान्येकडच्या भागांच्या निकासासाठीच्या प्रयत्नांबद्दल माहिती देताना या भागाच्या विकासाबरोबरच खुल्या मनाने आणि विचारधारेने सर्व संबंधितांशी वाटाघाटी सुरू केल्याचे पंतप्रधानांनी सांगितले. बोडो करार हा त्याचाच एक भाग आहे.
आज विश्व में हमारे देश की पहचान, युवा देश के रूप में है। देश के 65 परसेंट से ज्यादा लोग 35 वर्ष से कम उम्र के हैं। देश युवा है, इसका हमें गर्व है लेकिन देश की सोच युवा हो, ये हमारा दायित्व होना चाहिए: PM @narendramodi
— PMO India  January 28, 2020
आज युवा सोच है, युवा मन के साथ देश आगे बढ़ रहा है, इसलिए वो सर्जिकल स्ट्राइक करता है, एयर स्ट्राइक करता है और आतंक के सरपरस्तों को उनके घर में जाकर सबक सिखाता है: PM @narendramodi pic.twitter.com/Scm7kxlY8d
— PMO India  January 28, 2020
युवा भारताचा हा विचार आहे. प्रत्येकाला समवेत घेऊन प्रत्येकाचा विकास साधत, प्रत्येकाचा विश्वास प्राप्त करत देशाला पुढे नेत असल्याचे पंतप्रधान म्हणाले.
हमने एक तरफ नॉर्थ ईस्ट के विकास के लिए अभूतपूर्व योजनाओं की शुरुआत की और दूसरी तरफ बहुत ही खुले मन और खुले दिल के साथ सभी Stakeholders के साथ बातचीत शुरू की। बोडो समझौता आज इसी का परिणाम है: PM @narendramodi
— PMO India  January 28, 2020
B.Gokhale/N.Chitale/P.Kor
(Visitor Counter : 72
सुक्ष्म, लघु आणि मध्यम उदयोग मंत्रालय
केव्हीआयसीकडून खादी फेस मास्कची ऑनलाईन विक्री सुरु
नवी दिल्ली, 8 जुलै 2020
मोठ्या प्रमाणात लोकप्रिय असलेले खादीचे फेस मास्क आता ऑनलाईन उपलब्ध होणार आहेत. देशात दूरवर राहणाऱ्या लोकांसाठी, खास करून निर्बंधामुळे जे लोक खादी इंडियाच्या दुकानांना भेट देऊ शकत नाही किंवा जे लोक घराबाहेर पडू शकत नाही अशा लोकांना या ऑनलाईन विक्रीचा फायदा होणार आहे. खादी मास्कसाठी : http://www.kviconline.gov.in/khadimask. इथे आपली मागणी नोंदवता येणार आहे.
केव्हीआयसी सुती आणि रेशमी अशा दोन्ही प्रकारच्या मास्कची विक्री करत आहे. एका सुती फेस मास्कची किंमत 30 रुपये तर रेशमी मास्क 100 रुपये प्रती मास्क या दराने उपलब्ध आहे. ऑनलाईन खरेदीसाठी किमान 500 रुपयाची ऑर्डर नोंदवावी लागणार असून काळे काठ असलेले पांढऱ्या रंगाचे मास्क, तिरंगी काठाचे पांढरे मास्क, एकच रंग असलेले रेशमी मास्क आणि विविध रंगी प्रिंटेड रेशमी मास्क असे ग्राहकाला चार प्रकारचे पर्याय उपलब्ध आहेत. खरेदीच्या दिवसापासून पाच दिवसात केव्हीआयसी मास्क पोहोचते करणार आहे. ऑनलाईन विक्री सध्या फक्त देशातच सुरु आहे.
लोकांनी केवळ अस्सल खादी फेस मास्क खरेदी करावे यासाठी खादी फेस मास्कची ऑनलाईन विक्री सुरु करण्यात येत असल्याचे केव्हीआयसीचे अध्यक्ष विनय कुमार सक्सेना यांनी सांगितले. ग्राहकाची फसवणूक टाळण्याचाही यामागे उद्देश असल्याचे त्यांनी सांगितले. अनेक ऑनलाईन पोर्टल, खादीच्या नावावर मास्कची विक्री करत आहेत, ते मास्क अस्सल खादीचेही नाहीत आणि हाताने बनवलेले नाहीत. अनेक जण अशा दिशाभूल करणाऱ्या जाहिरातीस फसतात, असेही सक्सेना म्हणाले.
खादी सुती फेस मास्क 100 टक्के सुती कापडाचे असून तीन चुण्या असलेले दुपदरी आहेत. छोट्या, मध्यम आणि मोठ्या अशा तीन आकारात हे मास्क उपलब्ध आहेत. काळे काठ असलेले पांढऱ्या रंगाचे मास्क, तिरंगी काठाचे पांढरे मास्क अशा दोन प्रकारात हे मास्क उपलब्ध आहेत.
रेशमी मास्कना तीन पदर असून आतले दोन थर 100 टक्के खादी सुताचे आणि सर्वात वरचा रेशमी खादीचा आहे. हे मास्क विविध रंगात, प्रिंटेड आणि प्रिंटेड नसलेले अशा विस्तृत श्रेणींमधे उपलब्ध आहेत. खादी रेशमी मास्क स्टन्डर्ड आकारात उपलब्ध असून कमी जास्ती करण्याकरिता कानात अडकवण्यासाठी त्यांना आकर्षक मण्यांसह बंदांचे लूप आहेत.
G.Chippalkatti/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 219